ജോലിക്കാരന്റെ മകളെ പീഡിപ്പിച്ചു മോന്സന് മാവുങ്കലിനെതിരെ പോക്സോ കേസ് വിദ്യഭ്യാസ വാഗ്ദാനം നല്കി പെണ്കുട്ടിയെ പീഡിപ്പിച്ചെന്ന കേസില് മോന്സണ് മാവുങ്കലിന് എതിരെ പോക്സോ കേസും. ജോലിക്കാരന്റെ പ്രായപൂര്ത്തിയാകാത്ത മകളെ പീഡിപ്പിച്ചുവെന്നാണ് പരാതി. കൊച്ചി:വിദ്യഭ്യാസ വാഗ്ദാനം നല്കി പെണ്കുട്ടിയെ പീഡിപ്പിച്ചെന്ന കേസില് മോന്സണ് മാവുങ്കലിന് എതിരെ പോക്സോ കേസും. ജോലിക്കാരന്റെ പ്രായപൂര്ത്തിയാകാത്ത മകളെ പീഡിപ്പിച്ചുവെന്നാണ് പരാതി. 2019ലാണ് പീഡനം നടന്നതെന്ന് പരാതിയില് പറയുന്നു. കൊച്ചി നോര്ത്ത് പോലീസ് കേസെടുത്തു ക്രൈംബ്രാഞ്ചിന് കൈമാറി.വ്യാജരേഖകള് നിര്മ്മിച്ച കേസില് മോന്സനെതിരെ ഇന്നലെ ഒരു കേസ് കൂടി രജിസ്റ്റര് ചെയ്തിരുന്നു. മോന്സണ് മാവുങ്കലിന്റെ ജാമ്യഹര്ജി കോടതി തള്ളിയതോടെ മോന്സണ് ഇപ്പോള് ക്രൈംബ്രാഞ്ച് കസ്റ്റഡിയിലാണ്. ഇയാള് ചമച്ച വ്യാജരേഖകളുടെ ഉറവിടം കണ്ടെത്തണമെന്ന് ക്രൈംബ്രാഞ്ച് കോടതിയെ അറിയിച്ചിരുന്നു. തുടര്ന്നാണ് ക്രൈംബ്രാഞ്ച് കസ്റ്റഡിയില് വാങ്ങിയത്. തുടര്ന്നാണ് പ്രതിയെ രണ്ടുദിവസത്തെ കസ്റ്റഡിയില്വിട്ട് കോടതി ഉത്തരവിട്ടത്. താന് നിരപരാധിയാണെന്നും തന്റെ അറസ്റ്റ് നിയമപരമല്ലെന്നും വാദിച്ചാണ് മോണ്സന് ജാമ്യാപേക്ഷ നല്കിയത്. എന്നാല് ഇത് കോടതി തള്ളുകയായിരുന്നു.